title: Regolament ta' Implimentazzjoni tal-Kummissjoni (UE) 2019/249 tat-12 ta' Frar 2019 li jissospendi l-preferenzi tariffarji għal ċerti pajjiżi benefiċjarji tal-SĠP fir-rigward ta' ċerti taqsimiet tal-SĠP skont ir-Regolament (UE) Nru 978/2012 tal-Parlament Ewropew u tal-Kunsill li japplika skema ta' preferenzi tariffarji ġeneralizzati għall-perjodu 2020-2022

text:
                  13.2.2019

                  MT

                  Il-Ġurnal Uffiċjali tal-Unjoni Ewropea

                  L 42/6

         REGOLAMENT TA' IMPLIMENTAZZJONI TAL-KUMMISSJONI (UE) 2019/249
         tat-12 ta' Frar 2019
         li jissospendi l-preferenzi tariffarji għal ċerti pajjiżi benefiċjarji tal-SĠP fir-rigward ta' ċerti taqsimiet tal-SĠP skont ir-Regolament (UE) Nru 978/2012 tal-Parlament Ewropew u tal-Kunsill li japplika skema ta' preferenzi tariffarji ġeneralizzati għall-perjodu 2020-2022
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 978/2012 tal-Parlament Ewropew u tal-Kunsill tal-25 ta' Ottubru 2012 li japplika skema ta' preferenzi tariffarji ġeneralizzati u li jħassar ir-Regolament tal-Kunsill (UE) Nru 732/2008 (1), u b'mod partikolari l-Artikolu 8(3) tiegħu,
         Wara li kkonsultat il-Kumitat tal-Preferenzi Ġeneralizzati, skont it-tifsira tal-Artikolu 39 tar-Regolament (UE) Nru 978/2012,
         Billi:

                     (1)

                     Skont l-Artikolu 8(1) tar-Regolament (UE) Nru 978/2012, il-preferenzi tariffarji tal-arranġament ġenerali tal-iskema ġeneralizzata ta' preferenzi (SĠP) għandhom jiġu sospiżi fir-rigward ta' prodotti ta' taqsima tal-SĠP li joriġinaw f'pajjiż benefiċjarju tal-SĠP meta l-valur medju tal-importazzjonijiet mill-Unjoni ta' dawn il-prodotti fuq tliet snin konsekuttivi minn dak il-pajjiż benefiċjarju tal-SĠP jaqbeż il-limiti elenkati fl-Anness VI ta' dak ir-Regolament.

                     (2)

                     Skont l-Artikolu 8(2) tar-Regolament (UE) Nru 978/2012 u abbażi ta' statistika dwar il-kummerċ fir-rigward tas-snin kalendarji 2012-2014, ir-Regolament ta' Implimentazzjoni tal-Kummissjoni (UE) 2016/330 (2) stabbilixxa l-lista tat-taqsimiet tal-prodotti li għalihom il-preferenzi tariffarji ġew sospiżi mill-1 ta' Jannar 2017 sal-31 ta' Diċembru 2019.

                     (3)

                     F'konformità mal-Artikolu 8(3) tar-Regolament (UE) Nru 978/2012, kull tliet snin il-Kummissjoni għandha tirrieżamina dik il-lista u tadotta att ta' implimentazzjoni li jissospendi jew jistabbilixxi mill-ġdid il-preferenzi tariffarji.

                     (4)

                     Il-lista riveduta jenħtieġ li tapplika għal tliet snin mill-1 ta' Jannar 2020. Il-lista hija bbażata fuq statistika dwar il-kummerċ fir-rigward tas-snin kalendarji 2015-2017 kif disponibbli fl-1 ta' Settembru 2018 u tqis l-importazzjonijiet mill-pajjiżi benefiċjarji tal-SĠP elenkati fl-Anness II tar-Regolament (UE) Nru 978/2012 kif applikabbli f'dik id-data. Madankollu, ma tqiesx il-valur tal-importazzjoni minn benefiċjarji tal-SĠP li mill-1 ta' Jannar 2020 mhumiex se jibqgħu jibbenefikaw mill-preferenzi tariffarji skont il-punt (b) tal-Artikolu 4(1) tar-Regolament (UE) Nru 978/2012,

               ADOTTAT DAN IR-REGOLAMENT:

            Artikolu 1
            Il-preferenzi tariffarji msemmija fl-Artikolu 7 tar-Regolament (UE) Nru 978/2012 huma sospiżi fir-rigward tal-pajjiżi benefiċjarji tal-SĠP kkonċernati, fir-rigward tal-lista ta' prodotti tat-taqsimiet tal-SĠP stabbiliti fl-Anness ta' dan ir-Regolament.

            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            Għandu japplika mill-1 ta' Jannar 2020 sal-31 ta' Diċembru 2022.

            Dan ir-Regolament jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-12 ta' Frar 2019.

                  Għall-Kummissjoni

                  Il-President

               Jean-Claude JUNCKER

            (1)  ĠU L 303, 31.10.2012, p. 1.

            (2)  Ir-Regolament ta' Implimentazzjoni tal-Kummissjoni (UE) 2016/330 tat-8 ta' Marzu 2016 li jissospendi l-preferenzi tariffarji għal ċerti pajjiżi benefiċjarji tal-SPĠ fir-rigward ta' ċerti sezzjonijiet tal-SPĠ skont ir-Regolament (UE) Nru 978/2012 tal-Parlament Ewropew u tal-Kunsill li japplika skema ta' preferenzi tariffarji ġeneralizzati (ĠU L 62, 9.3.2016, p. 9).

            ANNESS
            Il-lista tat-taqsimiet tas-SĠP li fir-rigward tagħhom ġew sospiżi l-preferenzi tariffarji msemmija fl-Artikolu 7 tar-Regolament (UE) Nru 978/2012 fir-rigward ta' pajjiż benefiċjarju kkonċernat tas-SĠP

                           Kolonna A: isem il-pajjiż

                           Kolonna B: Taqsima tas-SĠP (l-Artikolu 2(j) tar-Regolament tas-SĠP)

                           Kolonna C: deskrizzjoni

                        A

                        B

                        C

                        L-Indja

                        S-6a

                        Sustanzi kimiċi organiċi u inorganiċi

                        S-11a

                        Tessuti

                        S-14

                        Perli u metalli prezzjużi

                        S-15a

                        Ħadid, azzar u oġġetti tal-ħadid u tal-azzar

                        S-15b

                        Metalli komuni (eskluż il-ħadid u l-azzar), oġġetti ta' metalli komuni (esklużi l-oġġetti tal-ħadid u tal-azzar)

                        S-17 a

                        Lokomotivi tal-ferrovija jew tat-tramm, vetturi ferrovjarji

                        S-17b

                        Vetturi bil-mutur, roti, inġenji tal-ajru u inġenji spazjali, vapuri u dgħajjes

                        L-Indoneżja

                        S-1a

                        Annimali ħajjin u prodotti tal-annimali, eskluż il-ħut

                        S-3

                        Żjut tal-annimali jew żjut veġetali, xaħmijiet u xama'

                        S-5

                        Prodotti minerali

                        S-9a

                        Injam u oġġetti tal-injam; faħam tal-injam

                        Il-Kenja

                        S-2a

                        Pjanti ħajjin u prodotti mill-florikultura


title: Regolament ta' Implimentazzjoni tal-Kummissjoni (UE) 2019/250 tat-12 ta' Frar 2019 dwar il-mudelli għad-dikjarazzjonijiet u ċ-ċertifikati “KE” għall-kostitwenti u s-subsistemi ta' interoperabbiltà ferrovjarja, dwar il-mudell ta' dikjarazzjoni ta' konformità ma' tip awtorizzat ta' vettura ferrovjarja u dwar il-proċeduri ta' verifika “KE” għas-subsistemi f'konformità mad-Direttiva (UE) 2016/797 tal-Parlament Ewropew u tal-Kunsill u li jħassar ir-Regolament tal-Kummissjoni (UE) Nru 201/2011 (Test b'rilevanza għaż-ŻEE.)

text:
                  13.2.2019

                  MT

                  Il-Ġurnal Uffiċjali tal-Unjoni Ewropea

                  L 42/9

         REGOLAMENT TA' IMPLIMENTAZZJONI TAL-KUMMISSJONI (UE) 2019/250
         tat-12 ta' Frar 2019
         dwar il-mudelli għad-dikjarazzjonijiet u ċ-ċertifikati “KE” għall-kostitwenti u s-subsistemi ta' interoperabbiltà ferrovjarja, dwar il-mudell ta' dikjarazzjoni ta' konformità ma' tip awtorizzat ta' vettura ferrovjarja u dwar il-proċeduri ta' verifika “KE” għas-subsistemi f'konformità mad-Direttiva (UE) 2016/797 tal-Parlament Ewropew u tal-Kunsill u li jħassar ir-Regolament tal-Kummissjoni (UE) Nru 201/2011
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva (UE) 2016/797 tal-Parlament Ewropew u tal-Kunsill tal-11 ta' Mejju 2016 dwar l-interoperabbiltà tas-sistema ferrovjarja fl-Unjoni Ewropea (1), u b'mod partikolari l-Artikolu 9(4), l-Artikolu 15(9) u l-Artikolu 24(4) tagħha,
         Billi:

                     (1)

                     Il-manifatturi jew ir-rappreżentanti awtorizzati tagħhom, l-applikanti, il-korpi notifikati u l-korpi maħtura jenħtieġ li jużaw mudelli armonizzati għal dokumenti li jakkumpanjaw l-applikazzjoni għal awtorizzazzjoni għat-tqegħid fis-servizz ta' installazzjonijiet fissi jew awtorizzazzjoni tal-vetturi għall-introduzzjoni fis-suq sabiex tiġi ssimplifikata l-valutazzjoni tal-Aġenzija tal-Unjoni Ewropea għall-Ferroviji (“l-Aġenzija”) jew awtorità nazzjonali tas-sikurezza ta' dawk l-applikazzjonijiet u sabiex is-superviżjoni tas-sistema ferrovjarja tal-Unjoni tiġi ffaċilitata mill-awtoritajiet nazzjonali għas-sikurezza.

                     (2)

                     Hemm bżonn li l-istabbiliment tad-dikjarazzjonijiet “KE” previsti fid-Direttiva (UE) 2016/797 jiġi ffaċilitat. B'mod partikolari, hemm bżonn li jiġi ffaċilitat l-istabbiliment tad-dikjarazzjoni “KE” ta' konformità jew ta' idoneità għall-użu ta' kostitwenti ta' interoperabbiltà, tad-dikjarazzjoni “KE” ta' verifika tas-subsistemi, tad-dikjarazzjoni intermedja ta' verifika tas-subsistemi, u tad-dikjarazzjoni ta' konformità ma' tip awtorizzat ta' vettura.

                     (3)

                     Hemm bżonn ukoll li jiġi ffaċilitat l-istabbiliment tal-fajl tekniku li jrid jakkumpanja d-dikjarazzjonijiet “KE” billi jiġu stabbiliti mudelli għaċ-ċertifikat “KE” ta' konformità jew ta' idoneità għall-użu ta' kostitwent ta' interoperabbiltà, ċertifikat “KE” ta' verifika ta' subsistema mogħti minn korp notifikat u ċertifikat mogħti minn korp nominat.

                     (4)

                     Dikjarazzjoni “KE” ta' konformità u dikjarazzjoni “KE” ta' idoneità għall-użu u d-dokumenti li jakkumpanjawhom jenħtieġ li jipprovdu evidenza li l-kostitwenti ta' interoperabbiltà kienu ġew soġġetti għall-proċeduri stabbiliti fl-ispeċifikazzjonijiet tekniċi għall-interoperabbiltà (“TSI”) korrispondenti għall-valutazzjoni ta' konformità jew ta' idoneità għall-użu, u jenħtieġ li jindikaw ir-referenzi ta' dawk it-TSIs u ta' atti rilevanti oħra tal-Unjoni.

                     (5)

                     Dikjarazzjoni “KE” ta' idoneità għall-użu ta' kostitwenti ta' interoperabbiltà li jinħarġu fuq il-bażi ta' esperjenza ta' waqt is-servizz jenħtieġ li titqies bħala dikjarazzjoni supplimentari għad-dikjarazzjoni “KE” ta' konformità ta' kostitwent ta' interoperabbiltà.

                     (6)

                     In-natura tal-informazzjoni li trid tiġi pprovduta jenħtieġ li tippermetti li jintuża mudell wieħed biex jiġu akkomodati kemm id-dikjarazzjoni “KE” ta' konformità tal-kostitwent ta' interoperabbiltà, kif ukoll id-dikjarazzjoni “KE” ta' idoneità għall-użu tal-kostitwent ta' interoperabbiltà.

                     (7)

                     Id-dikjarazzjoni “KE” ta' verifika tas-subsistemi u d-dokumenti ta' akkumpanjament tagħha jenħtieġ li jipprovdu evidenza dwar it-tlestija tal-proċeduri rilevanti għall-verifika skont id-dritt tal-Unjoni u r-regoli nazzjonali rilevanti applikabbli, u jenħtieġ li jindikaw ir-referenzi tad-Direttivi u tat-TSIs, kif ukoll ta' atti rilevanti oħra tal-Unjoni u ta' regoli nazzjonali rilevanti.

                     (8)

                     Sabiex jiġi żgurat li subsistema tkompli tissodisfa r-rekwiżiti essenzjali, matul iż-żmien id-dikjarazzjoni “KE” ta' verifika jenħtieġ li tirrifletti kwalunkwe tibdil li jaffettwaha, u l-applikant jenħtieġ li jkollu fis-seħħ proċeduri biex id-dikjarazzjoni “KE” ta' verifika tiġi aġġornata fuq bażi kontinwa.

                     (9)

                     Il-proċedura “KE” ta' verifika għal subsistema modifikata jenħtieġ li tkun konformi mal-Artikolu 15 tad-Direttiva (UE) 2016/797 u mad-dispożizzjonijiet applikabbli għas-subsistemi u l-vetturi eżistenti li huma stabbiliti fit-TSIs. Jista' jkun li s-subsistemi eżistenti jkunu tqiegħdu fis-servizz qabel ma l-proċedura “KE” ta' verifika kienet applikabbli għalihom, bir-riżultat li ma jkollhomx dikjarazzjoni “KE” ta' verifika. Il-proċedura “KE” ta' verifika dwar tibdiliet f'dawk is-subsistemi li jkunu tqiegħdu fis-servizz mingħajr dikjarazzjoni “KE” ta' verifika jenħtieġ li tkun limitata għal dawk il-partijiet tas-subsistema li jinbidlu, u għall-interfaċċi tagħhom għall-partijiet mhux mibdula tas-subsistema. Imbagħad, is-subsistema mibdula jenħtieġ li tiġi koperta b'dikjarazzjoni “KE” ta' verifika.

                     (10)

                     Jenħtieġ li jintuża mudell wieħed biex jiġu akkomodati d-dikjarazzjoni “KE” ta' verifika u l-bidliet potenzjali li jistgħu jaffettwaw l-elementi tagħha matul iċ-ċiklu tal-ħajja tas-subsistema.

                     (11)

                     Id-Dikjarazzjoni Intermedja ta' Verifika tas-subsistema, l-anness tagħha u d-dokumentazzjoni li takkumpanjaha jenħtieġ li jipprovdu evidenza dwar it-tlestija ta' stadju tal-proċedura ta' verifika rilevanti ta' subsistema, jew ta' parti ta' subsistema, f'konformità mad-dritt tal-Unjoni u mar-regoli nazzjonali rilevanti applikabbli. Jenħtieġ li tindika wkoll ir-referenzi tad-Direttivi, tat-TSIs u ta' atti rilevanti oħra tal-Unjoni, kif ukoll ta' regoli nazzjonali rilevanti.

                     (12)

                     In-natura tal-informazzjoni li trid tiġi pprovduta tippermetti li jintuża mudell wieħed biex jiġu akkomodati ċertifikat “KE” ta' verifika mogħti minn korp notifikat għal subsistema, ċertifikat “KE” ta' konformità mogħti minn korp notifikat għal kostitwent ta' interoperabbiltà, ċertifikat “KE” ta' idoneità għall-użu mogħti minn korp notifikat għal kostitwent ta' interoperabbiltà, kif ukoll ċertifikat mogħti minn korp maħtur għal subsistema.

                     (13)

                     L-annessi tad-dikjarazzjoni ta' konformità ma' tip awtorizzat ta' vettura jenħtieġ li jipprovdu evidenza dwar it-tlestija tal-proċeduri rilevanti għall-verifika skont id-dritt tal-Unjoni u r-regoli nazzjonali rilevanti applikabbli, u jenħtieġ li jindikaw ir-referenzi tad-Direttivi u tat-TSIs, kif ukoll ta' atti rilevanti oħra tal-Unjoni u ta' regoli nazzjonali rilevanti.

                     (14)

                     Fid-19 ta' Diċembru 2017, l-Aġenzija ħarġet rakkomandazzjoni dwar dikjarazzjoni “KE” ta' verifika tas-subsistemi u tal-mudelli msemmija fl-Artikolu 9(4), l-Artikolu 15(9) u l-Artikolu 24(4) tad-Direttiva (UE) 2016/797.

                     (15)

                     L-Annessi IV u V tad-Direttiva 2008/57/KE tal-Parlament Ewropew u tal-Kunsill (2) li jirrigwardaw il-kontenut ta' dikjarazzjoni “KE” ta' konformità jew ta' idoneità għall-użu u ta' dikjarazzjoni ta' verifika “KE” huma mħassra bid-Direttiva (UE) 2016/797, u għalhekk id-dispożizzjonijiet ikkonċernati jenħtieġ li jiġu sostitwiti.

                     (16)

                     Ir-Regolament tal-Kummissjoni (UE) Nru 201/2011 (3) jenħtieġ li jitħassar.

                     (17)

                     Il-miżuri previsti f'dan ir-Regolament huma skont l-opinjoni tal-Kumitat imsemmi fl-Artikolu 51(1) tad-Direttiva (UE) 2016/797,

               ADOTTAT DAN IR-REGOLAMENT:

            Artikolu 1
            Suġġett
            Dan ir-Regolament jistabbilixxi:

                        (a)

                        il-mudell għad-dikjarazzjoni “KE” ta' konformità jew ta' idoneità għall-użu ta' kostitwent ta' interoperabbiltà kif imsemmi fl-Artikolu 9(2) tad-Direttiva (UE) 2016/797;

                        (b)

                        id-dettalji tal-proċeduri “KE” ta' verifika tas-subsistemi u l-mudell tad-dikjarazzjoni “KE” ta' verifika kif imsemmi fl-Artikolu 15(9) tad-Direttiva (UE) 2016/797;

                        (c)

                        il-mudell għad-Dikjarazzjoni Intermedja ta' Verifika tas-subsistemi kif imsemmi fl-Artikolu 15(9) tad-Direttiva (UE) 2016/797;

                        (d)

                        il-mudell għaċ-ċertfikati ta' konformità jew ta' idoneità għall-użu ta' kostitwent ta' interoperabbiltà kif imsemmi fl-Artikolu 9(2) u l-mudell għaċ-ċertifikati ta' verifika ta' subsistema kif imsemmi fl-Artikolu 15(9) tad-Direttiva (UE) 2016/797;

                        (e)

                        il-mudell tad-dikjarazzjoni ta' konformità ma' tip awtorizzat ta' vettura kif imsemmi fl-Artikolu 24(4) tad-Direttiva (UE) 2016/797.

            Artikolu 2
            Definizzjonijiet
            Għall-finijiet ta' dan ir-Regolament għandhom japplikaw id-definizzjonijiet li ġejjin:

                        (a)

                        “dikjarazzjoni “KE” ta' konformità” tfisser id-dikjarazzjoni stabbilita għal kostitwent ta' interoperabbiltà mill-manifattur jew mir-rappreżentant awtorizzat tiegħu li fiha l-manifattur jew ir-rappreżentant awtorizzat tiegħu jiddikjara, fuq responsabbiltà unika tiegħu, li l-kostitwent ta' interoperabbiltà kkonċernat, li kien ġie soġġett għall-proċeduri ta' verifika rilevanti, huwa konformi mad-dritt rilevanti tal-Unjoni;

                        (b)

                        “dikjarazzjoni “KE” ta' idoneità għall-użu” tfisser id-dikjarazzjoni li tissupplimenta d-dikjarazzjoni “KE” ta' konformittà tal-kostitwent ta' interoperabbiltà stabbilita għal kostitwent ta' interoperabbiltà mill-manifattur jew mir-rappreżentant awtorizzat tiegħu li fiha l-manifattur jew ir-rappreżentant awtorizzat tiegħu jiddikjara, fuq responsabbiltà unika tiegħu, li l-kostitwent ta' interoperabbiltà kkonċernat, li kien ġie soġġett għall-proċeduri ta' verifika rilevanti, jissodisfa r-rekwiżiti għall-idoneità għall-użu speċifikati fit-TSI rilevanti;

                        (c)

                        “dikjarazzjoni “KE” ta' verifika” tfisser id-dikjarazzjoni stabbilita għal subsistema mill-applikant li fiha l-applikant jiddikjara, fuq responsabbiltà unika tiegħu, li s-subsistema kkonċernata, li kienet ġiet soġġetta għall-proċeduri ta' verifika rilevanti, tissodisfa r-rekwiżiti tad-dritt rilevanti tal-Unjoni u kull regola nazzjonali rilevanti;

                        (d)

                        “Subsistema mqiegħda fis-servizz mingħajr dikjarazzjoni “KE” ta' verifika” tfisser subsistema, fissa jew mobbli, li tkun tqiegħdet fis-servizz qabel kienet applikabbli għaliha l-proċedura ta' verifika “KE” skont id-Direttiva tal-Kunsill 96/48/KE (4), Direttiva 2001/16/KE tal-Parlament Ewropew u tal-Kunsill (5) jew 2008/57/KE, u li għalhekk tkun mingħajr dikjarazzjoni “KE” ta' verifika.

                        (e)

                        “Dikjarazzjoni Intermedja ta' Verifika” tfisser id-dokument stabbilit jew mill-korp notifikat li jkun intgħażel mill-applikant, fil-każ ta' rekwiżiti tat-TSIs, jew inkella minn korp maħtur, fil-każ ta' rekwiżiti li jirriżultaw minn regoli nazzjonali, li jirreġistra r-riżultati ta' stadju tal-proċedura ta' verifika;

                        (f)

                        “ċertifikat “KE” ta' konformità” tfisser iċ-ċertifikat mogħti għal kostitwent ta' interoperabbiltà mill-korp notifikat tal-konformità ta' kostitwent ta' interoperabbiltà, meqjus waħdu, bi speċifikazzjonijiet tekniċi tal-Unjoni li jridu jiġu ssodisfati;

                        (g)

                        “ċertifikat “KE” ta' idoneità għall-użu” tfisser iċ-ċertifikat mogħti għal kostitwent ta' interoperabbiltà mill-korp notifikat tal-idoneità għall-użu ta' kostitwent ta' interoperabbiltà, meqjus fl-ambjent ferrovjarju tiegħu;

                        (h)

                        “ċertifikat ta' verifika” tfisser iċ-ċertifikat mogħti għal subsistema jew mill-korp notifikat jew inkella mill-korp maħtur fir-rigward tal-verifika ta' konformità rispettivament ma' TSIs rilevanti jew ma' regoli nazzjonali rilevanti mill-istadju tad-disinn sal-istadju tal-aċċetazzjoni qabel ma s-subsistema tiġi introdotta fis-suq jew titqiegħed fis-servizz, u li jkopri l-verifika tal-interfaċċi tas-subsistema kkonċernata mas-sistema li fiha tkun inkorporata;

                        (i)

                        “ċertifikat “KE” ta' verifika” tfisser iċ-ċertifikat mogħti għal subsistema mill-korp notifikat li jirrigwarda biss il-verifika tal-konformità ma' TSIs rilevanti;

                        (j)

                        “dikjarazzjoni ta' konformità ma' tip awtorizzat ta' vettura” tfisser id-dikjarazzjoni stabbilita mill-applikant għal vettura li fiha l-applikant jiddikjara, fuq responsabbiltà unika tiegħu, li l-vettura kkonċernata, li kienet ġiet soġġetta għall-proċeduri ta' verifika rilevanti, hija konformi ma' tip awtorizzat ta' vettura u tissodisfa r-rekwiżiti tad-dritt rilevanti tal-Unjoni u r-regoli nazzjonali rilevanti.

                        (k)

                        “ERADIS ID” tfisser il-kodiċi alfanumeriku li jintuża biex tiġi identifikata dikjarazzjoni “KE” ta' konformità jew ta' idoneità għall-użu ta' kostitwent tal-interoperabbiltà jew dikjarazzjoni “KE” ta' verifika ta' subsistema, u li huwa stabbilit skont l-Anness VII.

            Artikolu 3
            Dikjarazzjoni “KE” ta' konformità jew dikjarazzjoni “KE” ta' idoneità għall-użu

               1.   Il-manifattur jew ir-rappreżentant awtorizzat tiegħu għandhom jistabbilixxu dikjarazzjoni “KE” ta' konformità tal-kostitwent ta' interoperabbiltà jew dikjarazzjoni “KE” ta' idoneità għall-użu tal-kostitwent ta' interoperabbiltà skont il-mudell stabbilit fl-Anness I.

               2.   Dikjarazzjoni “KE” ta' konformità jew dikjarazzjoni “KE” ta' idoneità għall-użu għandhom jinkitbu b'waħda mil-lingwi uffiċjali tal-Unjoni u għandhom ikunu bl-istess lingwa tad-dokumenti ta' akkumpanjament tagħhom.

            Artikolu 4
            Dokument ta' akkumpanjament għal dikjarazzjoni “KE” ta' konformità jew għal dikjarazzjoni “KE” ta' idoneità għall-użu
            Dikjarazzjoni “KE” ta' konformità jew ta' idoneità għall-użu tal-kostitwenti ta' interoperabbiltà għandhom ikunu akkumpanjati mid-dokumenti li ġejjin:

                        (a)

                        ċertifikat “KE” ta' konformità u, fejn ikun xieraq, ċertifikat “KE” ta' idoneità għall-użu;

                        (b)

                        id-dokumentazzjoni teknika skont id-Deċiżjoni tal-Kummissjoni 2010/713/UE (6).

            Artikolu 5
            Dikjarazzjoni “KE” ta' verifika

               1.   Dikjarazzjoni “KE” ta' verifika għandha tkun ibbażata fuq l-informazzjoni li tirriżulta mill-proċeduri ta' verifika għas-subsistemi stabbiliti fl-Artikolu 15 tad-Direttiva (UE) 2016/797 u fl-Anness IV tal-istess Direttiva. Dikjarazzjoni “KE” ta' verifika waħda għandha tinkludi l-verifika f'konformità mad-dritt tal-Unjoni u, fejn ikun xieraq, mar-regoli nazzjonali.

               2.   L-applikant għandu jistabbilixxi dikjarazzjoni “KE” ta' verifika skont il-mudell stabbilit fl-Anness II, u skont il-mudell stabbilit fl-Anness III meta din tkun relatata ma' subsistema li inizjalment tkun tqiegħdet fis-servizz mingħajr dikjarazzjoni “KE” ta' verifika.

               3.   Dikjarazzjoni “KE” ta' verifika għandha tinkiteb b'waħda mil-lingwi uffiċjali tal-Unjoni u għandha tkun bl-istess lingwa tad-dokumenti ta' akkumpanjament.

            Artikolu 6
            Proċedura ta' verifika f'każ ta' tibdil f'subsistema

               1.   F'każ ta' tibdil f'subsistema, l-applikant għandu janalizza t-tibdil u jivvaluta l-impatt fuq id-dikjarazzjoni “KE” ta' verifika.

               2.   Meta l-validità ta' element tad-dikjarazzjoni “KE” ta' verifika rilevanti tiġi affettwata minn dak it-tibdil, l-applikant għandu jaġġorna d-dikjarazzjoni “KE” ta' verifika jew jistabbilixxi dikjarazzjoni “KE” ta' verifika ġdida. Dikjarazzjoni “KE” ta' verifika ġdida għandha tiġi stabbilita kull meta tkun meħtieġa awtorizzazzjoni ġdida skont il-kriterji stabbiliti fl-Artikoli 18(6) u 21(12) tad-Direttiva (UE) 2016/797.

               3.   Meta bidla taffettwa parametru bażiku, l-applikant għandu jivvaluta l-ħtieġa għall-proċedura “KE” ta' verifika stipulata fl-Artikolu 15 tad-Direttiva (UE) 2016/797 u fl-Anness IV ta' dik id-Direttiva għas-subsistema mibdula, u jwettaqha fejn meħtieġ.

            Artikolu 7
            Proċedura ta' verifika f'każ ta' tibdil f'subsistema mqiegħda fis-servizz mingħajr dikjarazzjoni “KE” ta' verifika

               1.   F'każ ta' tibdil f'subsistema mqiegħda fis-servizz mingħajr dikjarazzjoni “KE” ta' verifika, l-applikant għandu janalizza t-tibdil u jivvaluta l-impatt fuq id-dokumentazzjoni eżistenti relatata mad-disinn u mal-manutenzjoni.

               2.   Meta ssir bidla f'subsistema li taffettwa parametru bażiku, l-applikant għandu jivvaluta l-ħtieġa għall-proċedura “KE” ta' verifika, u jwettaqha skont l-Artikolu 15 tad-Direttiva (UE) 2016/797 fejn meħtieġ.

               3.   Il-korp ta' valutazzjoni tal-konformità għandu jivvaluta biss il-partijiet tas-subsistema li jkunu nbidlu, u għandu jivvaluta l-interfaċċi għall-partijiet mhux mibdula tas-subsistema.

               4.   Dikjarazzjoni “KE” ta' verifika għandha tiġi stabbilita mill-applikant għas-subsistema kollha billi jiddikjara, fuq responsabbiltà unika tiegħu, li:

                           (a)

                           il-parti li tkun inbidlet u l-interfaċċi għall-partijiet mhux mibdula tas-subsistema kienu ġew soġġetti għall-proċeduri ta' verifika rilevanti, u huma konformi mad-dritt rilevanti tal-Unjoni u mar-regoli nazzjonali rilevanti.

                           (b)

                           il-parti mhux mibdula kienet iddaħħlet fl-użu fis-sistema ferrovjarja u nżammet fl-istat operattiv tad-disinn tagħha mid-data tad-dħul fl-użu fis-sistema ferrovjarja sad-data tal-istabbiliment tad-dikjarazzjoni “KE” ta' verifika.

            Artikolu 8
            Dikjarazzjoni Intermedja ta' Verifika

               1.   Dikjarazzjoni intermedja ta' Verifika għandha tkun ibbażata fuq l-istess moduli tal-valutazzjoni tal-konformità rilevanti bħal dawk użati għall-ħruġ ta' ċertifikat ta' verifika għal subsistema.

               2.   Il-korp notifikat jew il-korp maħtur għandhom jistabbilixxu d-Dikjarazzjoni Intermedja ta' Verifika skont il-mudell stabbilit fl-Anness IV.

               3.   Id-Dikjarazzjoni Intermedja ta' Verifika għandha tinkiteb b'waħda mil-lingwi uffiċjali tal-Unjoni, u għandha tkun bl-istess lingwa tad-dokumenti ta' akkumpanjament tagħha.

            Artikolu 9
            Ċertifikat ta' konformità jew ta' idoneità għall-użu u ta' verifika
            Iċ-ċertifikat ta' verifika ta' subsistema, iċ-ċertifikat “KE” ta' verifika u ċ-ċertifikat “KE” ta' konformità jew ta' idoneità għall-użu tal-kostitwenti tal-interoperabbiltà għandhom jiġu stabbiliti skont il-mudell stabbilit fl-Anness V.

            Artikolu 10
            Dikjarazzjoni ta' konformità ma' tip awtorizzat ta' vettura

               1.   Applikant għandu jistabbilixxi dikjarazzjoni ta' konformità ma' tip awtorizzat ta' vettura skont l-istruttura tal-mudell stabbilita fl-Anness VI.

               2.   Dikjarazzjonijiet ta' konformità ma' tip awtorizzat ta' vettura għandhom jinkitbu b'waħda mil-lingwi uffiċjali tal-Unjoni u għandhom ikunu bl-istess lingwa tad-dokumenti ta' akkumpanjament tagħhom.

            Artikolu 11
            Tħassir
            Ir-Regolament (UE) Nru 201/2011 jitħassar b'effett mis-16 ta' Ġunju 2019.
            L-Anness tar-Regolament (UE) Nru 201/2011 għandu jibqa' japplika għad-dikjarazzjoni ta' konformità ma' tip kif imsemmi fl-Artikolu 26(4) tad-Direttiva 2008/57/KE sas-16 ta' Ġunju 2020 fl-Istati Membri li jkunu nnotifikaw lill-Aġenzija u lill-Kummissjoni skont l-Artikolu 57(2) tad-Direttiva (UE) 2016/797.

            Artikolu 12
            Dħul fis-seħħ u applikazzjoni
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            Għandu japplika mis-16 ta' Ġunju 2019 fl-Istati Membri li ma jkunux innotifikaw lill-Aġenzija u lill-Kummissjoni skont l-Artikolu 57(2) tad-Direttiva (UE) 2016/797.
            L-Artikolu 11 għandu japplika mis-16 ta' Ġunju 2019 fl-Istati Membri li jkunu nnotifikaw lill-Aġenzija u lill-Kummissjoni rigward intenzjoni li jiġi estiż il-perjodu ta' traspożizzjoni tad-Direttiva (UE) 2016/797 skont l-Artikolu 57(2) tal-istess Direttiva.
            Għandu japplika fl-Istati Membri kollha mis-16 ta' Ġunju 2020.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-12 ta' Frar 2019.

                  Għall-Kummissjoni

                  Il-President

               Jean-Claude JUNCKER

            (1)  ĠU L 138, 26.5.2016, p. 44.

            (2)  Id-Direttiva 2008/57/KE tal-Parlament Ewropew u tal-Kunsill tas-17 ta' Ġunju 2008 dwar l-interoperabilità tas-sistema ferrovjarja fil-Komunità (ĠU L 191, 18.7.2008, p. 1).

            (3)  Ir-Regolament tal-Kummissjoni (UE) Nru 201/2011 tal-1 ta' Marzu 2011 dwar il-mudell ta' dikjarazzjoni ta' konformità ma' tip awtorizzat ta' vettura ferrovjarja (ĠU L 57, 2.3.2011, p. 8).

            (4)  Id-Direttiva tal-Kunsill 96/48/KE tat-23 ta' Lulju 1996 fuq l-interoperabilità tas-sistema ferrovjarja trans-Ewropea ta' veloċità għolja (ĠU L 235, 17.9.1996, p. 6).

            (5)  Id-Direttiva 2001/16/KE tal-Parlament Ewropew u tal-Kunsill tad-19 ta' Marzu 2001 fuq l-interoperabilità tas-sistema ferrovjarja konvenzjonali trans-Ewropea (ĠU L 110, 20.4.2001, p. 1).

            (6)  Id-Deċiżjoni tal-Kummissjoni 2010/713/UE tad-9 ta' Novembru 2010 dwar moduli għall-proċeduri għal valutazzjoni ta' konformità, adattezza għall-użu, u verifika tal-KE li għandhom jintużaw fl-ispeċifikazzjonijiet tekniċi għal interoperabbiltà adottati skont id-Direttiva 2008/57/KE tal-Parlament Ewropew u tal-Kunsill (ĠU L 319, 4.12.2010, p. 1).

            ANNESS I
            MUDELL GĦAD-DIKJARAZZJONI “KE” TA' KONFORMITÀ JEW TA' IDONEITÀ GĦALL-UŻU TA' KOSTITWENTI TAL-INTEROPERABBILTÀ

               Dikjarazzjoni “KE” ta' konformità jew ta' idoneità għall-użu tal-kostitwent tal-interoperabbiltà

            Numru ta' identifikazzjoni tad-dikjarazzjoni “KE”[ERADIS ID] (1)

            Aħna, il-Manifattur jew ir-Rappreżentant awtorizzat

               [L-isem tan-negozju]

               [Indirizz postali sħiħ]

            Niddikjaraw, fuq responsabbiltà unika tagħna, li l-kostitwent tal-interoperabbiltà li ġej (2):

               [Isem/deskrizzjoni qasira tal-kostitwent tal-interoperabbiltà, identifikazzjoni unika tal-kostitwent tal-interoperabbiltà]

            li għalih tirreferi din id-dikjarazzjoni, huwa konformi mad-dritt rilevanti tal-Unjoni:

               [Titlu/i tad-Direttiva/i; Titlu/i tat-TSI(s); Titlu/i tal-Ispeċifikazzjonijiet Ewropej]

            ġie vvalutat mill-Korp Notifikat li ġej:

               [L-isem tan-negozju]

               [Numru tar-reġistrazzjoni]

               [Indirizz sħiħ]

            Skont l-approvazzjoni(jiet) u/jew iċ-ċertifikat(i) li ġejjin:

               [Approvazzjoni(jiet), data tal-ħruġ] [Numru/i taċ-ċertifikat(i), data tal-ħruġ]

            Japplikaw il-kundizzjonijiet għall-użu li ġejjin, kif ukoll restrizzjonijiet oħra (3):

               [Lista jew referenza għal-lista tal-kundizzjonijiet għall-użu u restrizzjonijiet oħra]

            Sabiex tiġi ddikjarata l-konformità ġew segwiti l-proċeduri li ġejjin:

               [Il-moduli magħżula mill-manifattur għall-valutazzjoni tal-kostitwent tal-interoperabbiltà]

            Lista ta' Annessi

               [Titli tal-Annessi (Dokumentazzjoni teknika jew fajl tekniku li jakkumpanjaw id-dikjarazzjoni “KE” ta' konformità jew ta' idoneità għall-użu)] (4)

            Magħmul fi:

               [Data JJ/XX/SSSS]

            Firma tal-Manifattur/tar-Rappreżentant awtorizzat

               [Isem, Kunjom]

               (1)  L-informazzjoni f'parentesi kwadri [] hija pprovduta bħala għajnuna biex l-utent ikun jista' jimla l-mudell b'mod korrett u eżawrjenti.

               (2)  Id-deskrizzjoni tal-kostitwent tal-interoperabbiltà għandha tippermetti l-identifikazzjoni unika u għandha tippermetti li jkun hemm traċċabbiltà.

               (3)  Meta ssir referenza għal lista ta' kundizzjonijiet għall-użu u ta' restrizzjonijiet oħra, dik il-lista għandha tkun aċċessibbli għall-entità tal-awtorizzazzjoni.

               (4)  Id-dokumentazzjoni teknika skont id-Deċiżjoni 2010/713/UE.

            ANNESS II
            MUDELL GĦAD-DIKJARAZZJONI “KE” TA' VERIFIKA TAS-SUBSISTEMI

               Dikjarazzjoni “KE” ta' verifika tas-subsistemi

            Numru ta' identifikazzjoni tad-dikjarazzjoni “KE”[ERADIS ID] (1)

            Aħna, l-Applikant:

               [L-isem tan-negozju]

               [Indirizz postali sħiħ]

            Niddikjaraw, fuq responsabbiltà unika tagħna, li s-subsistema li ġejja (2):

               [Isem/deskrizzjoni qasira tas-subsistema, identifikazzjoni unika tas-subsistema]

            li għaliha tirreferi din id-dikjarazzjoni ġiet soġġetta għall-proċeduri ta' verifika rilevanti u hija konformi mad-dritt rilevanti tal-Unjoni u mar-regoli nazzjonali rilevanti:

               [Referenza: għad-Direttiva/i; għat-TSI(s); għar-regoli nazzjonali rilevanti;]

            ġiet ivvalutata mill-korpi ta' valutazzjoni tal-konformità li ġejjin:

                        Korp Notifikat:

                           L-isem tan-negozju

                           Numru tar-reġistrazzjoni

                           Indirizz sħiħ

                        Korp Maħtur:

                           L-isem tan-negozju

                           Numru ta' identifikazzjoni

                           Indirizz sħiħ

                        Korp ta' valutazzjoni [Valutazzjoni tar-riskju]:

                           L-isem tan-negozju

                           Numru ta' identifikazzjoni

                           Indirizz sħiħ

                  Skont iċ-ċertifikat(i) u/jew ir-rapport(i) li ġejjin:

               [Numru/i taċ-ċertifikat(i), numru/i tar-rapport(i), data/i tal-ħruġ]

            Japplikaw il-kundizzjonijiet għall-użu li ġejjin, kif ukoll restrizzjonijiet oħra (3):

               [Lista jew referenza għal-lista tal-kundizzjonijiet għall-użu u restrizzjonijiet oħra]

            Sabiex tiġi ddikjarata l-konformità ġew segwiti l-proċeduri li ġejjin:

               [Il-moduli magħżula mill-applikant għall-verifika tas-subsistema]

            L-identifikazzjoni tal-fajl tekniku li jakkumpanja din id-dikjarazzjoni

               [Referenza għall-fajl tekniku li jakkumpanja d-dikjarazzjoni “KE” ta' verifika tas-subsistemi skont l-Artikolu 15(4) tad-Direttiva (UE) 2016/797]

            Referenza għad-dikjarazzjoni “KE” ta' verifika ta' qabel (fejn ikun applikabbli)

               [Iva/Le]

            Magħmul fi:

               [data JJ/XX/SSSS]

            Firma tal-Applikant
            Isem, Kunjom

               (1)  L-informazzjoni f'parentesi kwadri [] hija pprovduta bħala għajnuna biex l-utent ikun jista' jimla l-mudell b'mod korrett u eżawrjenti.

               (2)  Id-deskrizzjoni tas-subsistema għandha tippermetti l-identifikazzjoni unika u għandha tippermetti li jkun hemm traċċabbiltà.

               (3)  Meta ssir referenza għal lista ta' kundizzjonijiet għall-użu u restrizzjonijiet oħra, dik il-lista għandha tkun aċċessibbli għall-entità tal-awtorizzazzjoni.

            ANNESS III
            MUDELL GĦAL DIKJARAZZJONI “KE” TA' VERIFIKA GĦAL SUBSISTEMA LI INIZJALMENT TKUN TQIEGĦDET FIS-SERVIZZ MINGĦAJR DIKJARAZZJONI “KE”

               Dikjarazzjoni “KE” ta' verifika tas-subsistemi

            Numru ta' identifikazzjoni tad-dikjarazzjoni “KE”[ERADIS ID] (1)

            Aħna, l-Applikant:

               [L-isem tan-negozju]

               [Indirizz postali sħiħ]

            Niddikjaraw, fuq responsabbiltà unika tagħna, li s-subsistema li għaliha tirreferi din id-dikjarazzjoni (2):

               [Isem/deskrizzjoni qasira tas-subsistema, identifikazzjoni unika tas-subsistema]

            Il-parti li nbidlet tas-subsistema:

               [Isem/deskrizzjoni qasira tal-partijiet tas-subsistema]

            ġiet soġġetta għall-proċeduri ta' verifika rilevanti u hija konformi mad-dritt rilevanti tal-Unjoni u mar-regoli nazzjonali rilevanti:

               [Referenza: għad-Direttiva/i; għat-TSI(s); għar-regoli nazzjonali rilevanti;]

            ġiet ivvalutata mill-korpi ta' valutazzjoni tal-konformità li ġejjin:

                        Korp Notifikat:

                           L-isem tan-negozju

                           Numru tar-reġistrazzjoni

                           Indirizz sħiħ

                        Korp Maħtur:

                           L-isem tan-negozju

                           Numru ta' identifikazzjoni

                           Indirizz sħiħ

                        Korp ta' valutazzjoni [Valutazzjoni tar-riskju]:

                           L-isem tan-negozju

                           Numru ta' identifikazzjoni

                           Indirizz sħiħ

                  Skont iċ-ċertifikat(i) u/jew ir-rapport(i) li ġejjin:

               [Numru/i taċ-ċertifikat(i), numru/i tar-rapport(i), data/i tal-ħruġ]

            Il-parti mhux mibdula tas-subsistema li għaliha tirreferi din id-dikjarazzjoni ddaħħlet fl-użu fis-sistema ferrovjarja u nżammet fl-istat operattiv tad-disinn tagħha mid-data tad-dħul fl-użu fis-sistema ferrovjarja sad-data tal-istabbiliment tad-dikjarazzjoni “KE” ta' verifika.
            Japplikaw il-kundizzjonijiet għall-użu li ġejjin, kif ukoll restrizzjonijiet oħra (3):

               [Lista jew referenza għal-lista tal-kundizzjonijiet għall-użu u restrizzjonijiet oħra]

            Sabiex tiġi ddikjarata l-konformità ġew segwiti l-proċeduri li ġejjin:

               [Il-moduli magħżula mill-applikant għall-verifika tas-subsistema]

            L-identifikazzjoni tal-fajl tekniku li jakkumpanja din id-dikjarazzjoni

               [Referenza għall-fajl tekniku li jakkumpanja d-dikjarazzjoni “KE” ta' verifika tas-subsistemi skont l-Artikolu 15(4) tad-Direttiva (UE) 2016/797]

            Referenza għad-dikjarazzjoni “KE” ta' verifika ta' qabel (fejn ikun applikabbli)

               [Iva/Le]

            Magħmul fi:

               [data JJ/XX/SSSS]

            Firma tal-Applikant
            Isem, Kunjom

               (1)  L-informazzjoni f'parentesi kwadri [] hija pprovduta bħala għajnuna biex l-utent ikun jista' jimla l-mudell b'mod korrett u eżawrjenti.

               (2)  Id-deskrizzjoni tas-subsistema għandha tippermetti l-identifikazzjoni unika u għandha tippermetti li jkun hemm traċċabbiltà.

               (3)  Meta ssir referenza għal lista ta' kundizzjonijiet għall-użu u ta' restrizzjonijiet oħra, dik il-lista għandha tkun aċċessibbli għall-entità tal-awtorizzazzjoni.

            ANNESS IV
            MUDELL GĦAD-DIKJARAZZJONI INTERMEDJA TA' VERIFIKA

               Dikjarazzjoni Intermedja ta' Verifika

            Numru [numru uniku ta' identifikazzjoni tal-ISV li jiżgura t-traċċabbiltà tad-dokument] (1)

            L-Oġġett li qed jiġi Vvalutat (2):

               [Identifikazzjoni Unika tas-subsistema jew tal-parti tas-subsistema: l-identifikazzjoni tas-subsistema sħiħa jew tal-parti tas-subsistema, u l-istadji ta' verifika skont il-punt 2.2.3 tal-Anness IV tad-Direttiva (UE) 2016/797]

            L-Applikant, u fejn ikun applikabbli l-Manifattur u l-Postijiet tal-manifattura wkoll:

               [Isem/ismijiet, Indirizz(i)]

            Rekwiżiti ta' Valutazzjoni:

               [Referenza: għad-Direttiva/i, għat-TSI(s), għan-nuqqas ta' applikazzjoni tat-TSI(s), għar-Regoli Nazzjonali rilevanti, għall-ispeċifikazzjonijiet Ewropej, għal Mezzi Aċċettabbli oħra ta' Konformità]

            Il-modulu/i applikat(i):

               [Il-moduli kif magħżula mill-applikant għall-valutazzjoni tas-subsistema jew ta' parti tas-subsistema, u l-istadji ta' verifika]

            Riżultat tal-Valutazzjoni/Awditjar:

               [Inkluża r-referenza għar-rapport ta' valutazzjoni/awditjar]

            Japplikaw il-kundizzjonijiet u l-limiti tal-użu li ġejjin (3):

               [Lista jew referenza għal-lista ta' kundizzjonijiet u ta' limiti tal-użu]

            Anness tad-Dikjarazzjoni Intermedja ta' Verifika (ISV) (4) (fejn ikun applikabbli)

               [Iva/Le]

            Id-dokumentazzjoni li takkumpanja din l-ISV:

               [referenza għad-dokumenti ta' akkumpanjament; lista jew fajl tad-dokumenti użati għall-valutazzjoni]

            Validità:

               [Iż-żmien u l-kundizzjonijiet tal-validità tal-ISV]

            Magħmul fi:

               [data JJ/XX/SSSS]

                           Korp Notifikat

                           Firma

                           Isem, Kunjom

                           [JEW]

                           Korp Maħtur

                           Firma

                           Isem, Kunjom

                           L-isem tan-negozju

                           L-isem tan-negozju

                           Numru tar-reġistrazzjoni

                           Numru ta' identifikazzjoni

                           Indirizz postali sħiħ

                           Indirizz postali sħiħ

                  Paġna 1[/nn]

               Anness tad-Dikjarazzjoni Intermedja ta' Verifika [fejn ikun applikabbli]

            Numru [numru uniku ta' identifikazzjoni tal-ISV]

            L-Oġġett li qed jiġi Vvalutat:

               [Identifikazzjoni Unika tas-subsistema jew tal-parti tas-subsistema: l-identifikazzjoni tas-subsistema sħiħa jew tal-parti tas-subsistema, u l-istadji ta' verifika skont il-punt 2.2.3 tal-Anness IV tad-Direttiva (UE) 2016/797]

            Magħmul fi:

               [data JJ/XX/SSSS]

                           Korp Notifikat

                           Firma

                           Isem, Kunjom

                           [JEW]

                           Korp Maħtur

                           Firma

                           Isem, Kunjom

                           L-isem tan-negozju

                           L-isem tan-negozju

                           Numru tar-reġistrazzjoni

                           Numru ta' identifikazzjoni

                           Indirizz postali sħiħ

                           Indirizz postali sħiħ

                  Paġna n/nn

               (1)  L-informazzjoni f'parentesi kwadri [] hija pprovduta bħala għajnuna lill-utent waqt li jkun qed jimla l-mudell.

               (2)  Id-deskrizzjoni tas-subsistema jew ta' parti mis-subsistema għandha tippermetti l-identifikazzjoni unika u għandha tippermetti li jkun hemm traċċabbiltà.

               (3)  Meta ssir referenza għal lista ta' kundizzjonijiet għall-użu u restrizzjonijiet oħra, dik il-lista għandha tkun aċċessibbli għall-entità tal-awtorizzazzjoni.

               (4)  Hija prassi tajba li l-ISV tinħareġ bħala dokument b'paġna waħda; jekk l-informazzjoni rilevanti għall-ISV ma toqgħodx kollha f'paġna waħda, l-Anness jipprovdi biżżejjed spazju għal kwalunkwe informazzjoni rilevanti oħra li trid tiġi kkunsidrata.

            ANNESS V
            MUDELL GĦAL ĊERTIFIKAT

               Ċertifikat [“KE”] (1)
               ta' [konformità/idoneità għall-użu/verifika]

            Numru [numru uniku ta' identifikazzjoni taċ-ċertifikat] (2)

            L-Oġġett li qed jiġi Vvalutat (3):

               [Identifikazzjoni Unika tal-Kostitwent tal-Interoperabbiltà jew tas-Subsistema]

            L-Applikant, u fejn ikun applikabbli l-Manifattur u l-Postijiet tal-manifattura wkoll:

               [Isem/ismijiet, Indirizz(i)]

            Rekwiżiti ta' Valutazzjoni:

               [Referenza: għad-Direttiva/i, għat-TSI(s), għar-Regoli Nazzjonali rilevanti, għall-ispeċifikazzjonijiet Ewropej, għal Mezzi Aċċettabbli oħra ta' Konformità]

            Il-modulu/i applikat(i):

               [Il-modulu/i magħżul(a) mill-applikant għall-valutazzjoni tal-Kostitwent tal-Interoperabbiltà jew tas-Subsistema]

            Riżultat tal-Valutazzjoni/Awditjar:

               [Inkluża r-referenza għar-rapport ta' valutazzjoni/awditjar]

            Japplikaw il-kundizzjonijiet u l-limiti tal-użu li ġejjin (4):

               [Lista jew referenza għal-lista ta' kundizzjonijiet u ta' limiti tal-użu]

            Anness (5) (fejn ikun applikabbli):

               [Iva/Le]

            Id-dokumentazzjoni li takkumpanja dan iċ-Ċertifikat [“KE”] (1):

               [referenza għad-dokumenti ta' akkumpanjament; lista jew fajl tad-dokumenti użati għall-valutazzjoni]

            Validità:

               [Iż-żmien u l-kundizzjonijiet tal-validità taċ-ċertifikat]

            Magħmul fi:

               [data JJ/XX/SSSS]

                           Korp Notifikat

                           Firma

                           Isem, Kunjom

                           [JEW]

                           Korp Maħtur

                           Firma

                           Isem, Kunjom

                           L-isem tan-negozju

                           L-isem tan-negozju

                           Numru tar-reġistrazzjoni

                           Numru ta' identifikazzjoni

                           Indirizz postali sħiħ

                           Indirizz postali sħiħ

                  paġna 1[/nn]

               Anness taċ-ċertifikat [“KE”] (1)
               [fejn ikun applikabbli
                (6)
               ]

            Numru [numru uniku ta' identifikazzjoni taċ-ċertifikat]
            L-Oġġett li qed jiġi Vvalutat:

               [Identifikazzjoni Unika tal-Kostitwent tal-Interoperabbiltà jew tas-Subsistema]

            Magħmul fi:

               [data JJ/XX/SSSS]

                           Korp Notifikat

                           Firma

                           Isem, Kunjom

                           [JEW]

                           Korp Maħtur

                           Firma

                           Isem, Kunjom

                           L-isem tan-negozju

                           L-isem tan-negozju

                           Numru tar-reġistrazzjoni

                           Numru ta' identifikazzjoni

                           Indirizz postali sħiħ

                           Indirizz postali sħiħ

                  paġna n/nn

               (1)  “KE” tapplika biss għal ċertifikati maħruġa minn Korp Notifikat, inklużi ċertifikati li jkopru kemm kompiti ta' Korp Notifikat kif ukoll kompiti ta' Korp Maħtur meta tkun l-istess entità. “KE” ma tridx tiġi miżjuda fuq ċertifikati maħruġa minn Korp Maħtur.

               (2)  L-informazzjoni f'parentesi kwadri [] hija pprovduta biss bħala għajnuna biex l-utent ikun jista' jimla l-mudell b'mod korrett u eżawrjenti.

               (3)  Id-deskrizzjoni tal-kostitwent tal-interoperabbiltà jew tas-subsistema għandha tippermetti l-identifikazzjoni unika u għandha tippermetti li jkun hemm traċċabbiltà.

               (4)  Meta ssir referenza għal lista ta' kundizzjonijiet għall-użu u ta' restrizzjonijiet oħra, dik il-lista għandha tkun aċċessibbli għall-entità tal-awtorizzazzjoni.

               (5)  Hija prassi tajba li ċ-ċertifikati jinħarġu bħala dokument b'paġna waħda; jekk l-informazzjoni rilevanti għaċ-ċertifikat ma toqgħodx kollha f'paġna waħda, l-Anness jipprovdi biżżejjed spazju għal kwalunkwe informazzjoni rilevanti oħra li trid tiġi kkunsidrata.

               (6)  Hija prassi tajba li ċ-ċertifikati jinħarġu bħala dokument b'paġna waħda; jekk l-informazzjoni rilevanti għaċ-ċertifikat ma toqgħodx kollha f'paġna waħda, l-Anness jipprovdi biżżejjed spazju għal kwalunkwe informazzjoni rilevanti oħra li trid tiġi kkunsidrata.

            ANNESS VI
            MUDELL TAD-DIKJARAZZJONI TA' KONFORMITÀ MA' TIP AWTORIZZAT TA' VETTURA

               Dikjarazzjoni ta' konformità ma' tip awtorizzat ta' vettura

            Aħna,
            l-Applikant
            [L-isem tan-negozju] (1)

            [Indirizz sħiħ]
            Niddikjaraw, fuq responsabbiltà unika tagħna, li l-vettura [Numru Ewropew tal-Vettura/Numru tal-Vettura riżervat minn qabel/mezz ta' identifikazzjoni maqbul] (2) li għaliha tirreferi din id-dikjarazzjoni

                        —

                        hija konformi mat-tip awtorizzat ta' vettura [identifikazzjoni ERATV tat-tip/il-verżjoni/il-varjant tal-vettura]

                        —

                        hija konformi mad-dritt rilevanti tal-Unjoni u mar-regoli nazzjonali rilevanti, kif indikat fl-annessi ta' din id-dikjarazzjoni,

                        —

                        għaddiet mill-proċeduri kollha ta' verifika meħtieġa biex tiġi stabbilita din id-dikjarazzjoni.

                  Lista tal-annessi (3)

               [Titli tal-annessi]

            Iffirmat għal u f'isem [isem l-applikant]

            Magħmul fi [post], [data JJ/XX/SSSS]

               [isem, kariga] [firma]

               (1)  L-informazzjoni f'parentesi kwadri [] hija maħsuba bħala għajnuna biex l-utent ikun jista' jimla l-mudell b'mod korrett u eżawrjenti.

               (2)  Fil-każ ta' vettura eżistenti, għall-identifikazzjoni tal-vettura għandu jintuża n-Numru Ewropew tal-Vettura (EVN) eżistenti fil-ħin tal-istabbiliment ta' din id-dikjarazzjoni.
            Fil-każ ta' vettura ġdida, jekk fil-ħin meta tiġi stabbilita din id-dikjarazzjoni, il-vettura ma jkunx għadu ngħatalha Numru tal-Vettura riżervat minn qabel f'konformità mad-Deċiżjoni ta' Implimentazzjoni tal-Kummissjoni (UE) 2018/1614 (ĠU L 268, 26.10.2018, p. 53), il-vettura għandha tiġi identifikata permezz ta' sistema ta' identifikazzjoni oħra miftiehma bejn l-applikant u l-entità tal-awtorizzazzjoni.
            F'konformità mal-punt 3 tat-Taqsima 3.2.1 tal-Anness II ta' dik id-Deċiżjoni, in-Numru tal-Vettura riżervat għandu jsir l-EVN fil-ħin tar-reġistrazzjoni.

               (3)  L-Annessi għandhom jinkludu kopji tad-dikjarazzjoni(jiet) “KE” ta' verifika tas-subsistema/i.

            ANNESS VII
            STRUTTURA U KONTENUT TAN-NUMRU TA' IDENTIFIKAZZJONI TAD-DIKJARAZZJONI “KE”
            Kull dikjarazzjoni “KE” ta' konformità jew ta' idoneità għall-użu għall-użu tal-kostitwent tal-interoperabbiltà u kull dikjarazzjoni “KE” ta' verifika tas-subsistemi għandha tirċievi kodiċi alfanumeriku li jikkonsisti minn 2 ittri u 24 numru, bl-istruttura li ġejja:

                        KP

                        RRRRRRRRRRRRRR

                        SSSS

                        NNNNNN

                        Kodiċi tal-pajjiż
                        (żewġ ittri)

                        Numru tar-reġistrazzjoni nazzjonali tal-applikant
                        (numru b'erbatax-il ċifra)

                        Sena
                        (numru b'erba' ċifri)

                        Kontatur
                        (numru b'sitt ċifri)

                        Kamp 1

                        Kamp 2

                        Kamp 3

                        Kamp 4

               KAMP 1 — Kodiċi tal-pajjiż (żewġ ittri)

            Il-kodiċi tal-pajjiż għandu jingħata abbażi tal-Istandard ISO 3166.

               KAMP 2 — Numru tar-reġistrazzjoni nazzjonali tal-applikant (numru b'erbatax-il ċifra)

            In-numru tar-reġistrazzjoni nazzjonali tal-applikant għandu jkun in-numru tar-reġistrazzjoni legali/ta' identifikazzjoni, mogħti jew mill-Eżattorija jew mir-Reġistru Kummerċjali, jew minn awtorità oħra li tirreġistra l-kumpaniji fl-Istat Membru.
            Jekk numru jkollu inqas minn erbatax-il ċifra, l-ewwel ċifri għandhom jitħallew vojta bħala -00, bħal fil-każ ta' kontatur.

               KAMP 3 — Sena (erba' ċifri)

            Dan il-kamp għandu jindika s-sena li fiha nħareġ id-dokument.

               KAMP 4 — Kontatur (sitt ċifri)

            Il-kontatur għandu jkun numru progressiv li jiżdied b'unità waħda kull darba li tinħareġ dikjarazzjoni.
            Kull sena l-kontatur jerġa' jibda minn żero.
            Il-kontatur għandu jkun relatat mal-korp emittenti.


title: Regolament ta' Implimentazzjoni tal-Kummissjoni (UE) 2019/251 tat-12 ta' Frar 2019 li jirrigwarda d-dazji definittivi antidumping imposti fuq importazzjonijiet minn Hubei Xinyegang Steel Co., Ltd u li jemenda r-Regolament ta' Implimentazzjoni (UE) 2015/2272 li jimponi dazju definittiv antidumping fuq importazzjonijiet ta' ċerti pajpijiet u tubi mingħajr saldaturi, tal-ħadid jew tal-azzar, li joriġinaw mir-Repubblika Popolari taċ-Ċina

text:
                  13.2.2019

                  MT

                  Il-Ġurnal Uffiċjali tal-Unjoni Ewropea

                  L 42/25

         REGOLAMENT TA' IMPLIMENTAZZJONI TAL-KUMMISSJONI (UE) 2019/251
         tat-12 ta' Frar 2019
         li jirrigwarda d-dazji definittivi antidumping imposti fuq importazzjonijiet minn Hubei Xinyegang Steel Co., Ltd u li jemenda r-Regolament ta' Implimentazzjoni (UE) 2015/2272 li jimponi dazju definittiv antidumping fuq importazzjonijiet ta' ċerti pajpijiet u tubi mingħajr saldaturi, tal-ħadid jew tal-azzar, li joriġinaw mir-Repubblika Popolari taċ-Ċina
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-Artikolu 266 tiegħu,
         Wara li kkunsidrat ir-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (1) (“ir-Regolament bażiku”), u b'mod partikolari l-Artikolu 11(2),
         Billi:

            SFOND U SENTENZI TAL-QORTI

                     (1)

                     Ir-Regolament tal-Kunsill (KE) Nru 926/2009 (2), impona dazju definittiv antidumping fuq importazzjonijiet ta' ċerti pajpijiet u tubi mingħajr saldaturi, tal-ħadid jew tal-azzar (seamless pipes and tubes — “SPT”) li joriġinaw mir-Repubblika tal-Poplu taċ-Ċina (“RPĊ”).

                     (2)

                     F'Diċembru 2009, Hubei Xinyegang Steel Co. Ltd (“Hubei”), wieħed mill-produtturi esportaturi tal-SPT fir-RPĊ, ippreżenta rikors għall-annullament tar-Regolament (KE) Nru 926/2009, quddiem il-Qorti Ġenerali. Bis-sentenza tad-29 ta' Jannar 2014 fil-Kawża T-528/09 (3), il-Qorti Ġenerali annullat ir-Regolament (KE) Nru 926/2009 sa fejn dan jimponi dazji antidumping fuq l-esportazzjonijiet ta' SPT prodotti minn Hubei u jiġbor dazji provviżorji imposti fuq dawn l-esportazzjonijiet.

                     (3)

                     F'April 2014, għadd ta' produtturi tal-Unjoni tal-SPT appellaw din is-sentenza quddiem il-Qorti tal-Ġustizzja tal-Unjoni Ewropea fil-Kawżi C-186/14 P u C-193/14 P (4).

                     (4)

                     Sadanittant, fis-7 ta' Diċembru 2015, wara talba għal rieżami tal-iskadenza skont l-Artikolu 11(2) tar-Regolament tal-Kunsill (KE) Nru 1225/2009 (5), il-Kummissjoni, permezz tar-Regolament ta' Implimentazzjoni (UE) 2015/2272 (6), estendiet id-dazji fuq l-importazzjonijiet tal-SPT mir-RPĊ, inklużi dawk applikabbli għall-SPT prodotti minn Hubei.

                     (5)

                     Fis-7 ta' April 2016, fis-sentenza tagħha fil-Kawżi Magħquda C-186/14 P u C-193/14 P, il-Qorti tal-Ġustizzja tal-Unjoni Ewropea ċaħdet l-appelli kontra s-sentenza tal-Qorti Ġenerali fil-Kawża T-528/09, u b'hekk ikkonfermat is-sentenza tal-Qorti Ġenerali.

                     (6)

                     Fit-3 ta' Ġunju 2016, sabiex jagħtu effett lis-sentenzi msemmija hawn fuq, is-servizzi tal-Kummissjoni neħħew isem Hubei mill-grupp ta' kumpaniji elenkati taħt il-kodiċi addizzjonali TARIC A 950 u elenkaw lil Hubei separatament taħt il-kodiċi addizzjonali TARIC C 129 (l-hekk imsejħa “deċiżjoni tal-Kummissjoni tat-3 ta' Ġunju 2016”). Dik il-modifika tal-kodiċi TARIC tirrifletti l-annullament tal-Qorti tad-dazji antidumping fuq l-importazzjonijiet tal-SPT prodotti minn Hubei.

            PROĊEDIMENTI QUDDIEM IL-QORTI ĠENERALI FIL-KAWŻA T-364/16

                     (7)

                     Fis-7 ta' Ġunju 2016, għadd ta' produtturi tal-Unjoni tal-SPT ippreżentaw rikors quddiem il-Qorti Ġenerali għall-annullament tal-bidliet fil-bażi tad-data tat-TARIC. Permezz tas-sentenza tat-18 ta' Ottubru 2018, fil-Kawża T-364/16 (7), il-Qorti Ġenerali annullat l-hekk imsejħa deċiżjoni tal-Kummissjoni tat-3 ta' Ġunju 2016 li tneħħi lil Hubei mil-lista ta' kumpaniji elenkati taħt il-kodiċi addizzjonali TARIC A 950 u li telenkaha taħt il-kodiċi addizzjonali TARIC C 129.

                     (8)

                     Fis-sentenza tagħha fil-Kawża T-364/16, il-Qorti Ġenerali kkonfermat li l-Kummissjoni kienet korretta li tikkunsidra li l-konformità, mas-sentenzi preċedenti tas-7 ta' April 2016 u tad-29 ta' Jannar 2014, f'konformità mal-Artikolu 266 tat-Trattat dwar il-Funzjonament tal-Unjoni Ewropea, kienet timplika li d-dazji antidumping stabbiliti bir-Regolament ta' Implimentazzjoni (UE) 2015/2272 ma kellhomx jibqgħu jinġabru fuq l-oġġetti prodotti minn Hubei (8).

                     (9)

                     Madankollu, il-Qorti Ġenerali qieset li l-annullament tar-Regolament (KE) Nru 926/2009, sa fejn jikkonċerna lil Hubei, ma jistax awtomatikament jimplika l-eliminazzjoni mill-ordni ġuridiku tal-UE tad-dispożizzjonijiet tar-Regolament ta' Implimentazzjoni (UE) 2015/2272, li ma ġewx annullati mill-Qrati tal-Unjoni Ewropea (9). Għalhekk, peress li r-Regolament ta' Implimentazzjoni (UE) 2015/2272 irid jiġi preżunt li huwa legali, il-Kummissjoni kien imissha emendatu jew ħassritu permezz ta' regolament (10).

            EMENDA TAL-MIŻURI ANTIDUMPING

                     (10)

                     Fid-dawl tal-konstatazzjonijiet tal-Qorti Ġenerali fil-Kawża T-364/16 u f'konformità mar-regola tal-ekwivalenza tal-forma, ir-Regolament ta' Implimentazzjoni (UE) 2015/2272 jenħtieġ li jiġi emendat sabiex ineħħi lil Hubei mill-ambitu tal-miżuri antidumping applikabbli għall-importazzjonijiet tal-SPT mir-RPĊ b'effett retroattiv mid-data tad-dħul fis-seħħ tal-imsemmi regolament.

                     (11)

                     Ir-rimborż jew ir-remissjoni jenħtieġ li jintalbu mingħand l-awtoritajiet doganali nazzjonali skont il-leġiżlazzjoni doganali applikabbli.

                     (12)

                     Fid-dawl tal-ġurisprudenza riċenti tal-Qorti tal-Ġustizzja (11), huwa xieraq li tiġi prevista r-rata tal-imgħax ta' inadempjenza li trid titħallas f'każ ta' rimborż ta' dazji definittivi. Dan għaliex id-dispożizzjonijiet rilevanti fis-seħħ li jikkonċernaw id-dazji doganali ma jipprevedux din ir-rata ta' interess u l-applikazzjoni tar-regoli nazzjonali twassal għal distorsjonijiet mhux dovuti bejn l-operaturi ekonomiċi skont liema Stat Membru jintgħażel għall-iżdoganar tal-merkanzija.

                     (13)

                     Fit-13 ta' Diċembru 2018, il-Kummissjoni wriet, lill-partijiet interessati, l-intenzjoni tagħha li temenda r-Regolament (UE) 2015/2272 biex tneħħi lil Hubei mil-lista ta' kumpaniji li fuq il-prodotti tagħhom jiġu imposti dazji antidumping u r-raġunament sottostanti dik l-emenda.

                     (14)

                     Il-miżuri previsti f'dan ir-Regolament huma skont l-opinjoni tal-Kumitat stabbilit bl-Artikolu 15(1) tar-Regolament bażiku (EU) 2016/1036,

               ADOTTAT DAN IR-REGOLAMENT:

            Artikolu 1

               1.   Id-dazji antidumping definittivi mġarrba fuq l-importazzjonijiet tal-prodott ikkonċernat minn Hubei Xinyegang Steel Co., Ltd lejn l-Unjoni skont ir-Regolament ta' Implimentazzjoni (UE) 2015/2272, għandhom jitħallsu lura jew jiġu rimessi. Il-ħlas lura jew ir-remissjoni għandhom jintalbu mingħand l-awtoritajiet doganali nazzjonali f'konformità mal-leġiżlazzjoni doganali applikabbli.

               2.   L-imgħax ta' inadempjenza li għandu jitħallas f'każ ta' rimborż li jwassal għal dritt ta' ħlas ta' mgħax ta' inadempjenza għandu jkun ir-rata applikata mill-Bank Ċentrali Ewropew għall-operazzjonijiet ta' rifinanzjament prinċipali tiegħu, kif ippubblikat fis-serje Ċ ta' Il-Ġurnal Uffiċjali tal-Unjoni Ewropea, fis-seħħ fl-ewwel jum kalendarju tax-xahar li fih taħbat id-data tal-iskadenza, b'żieda ta' punt perċentwali wieħed.

            Artikolu 2
            Ir-Regolament ta' Implimentazzjoni (UE) 2015/2272 jiġi emendat kif ġej:

                        (1)

                        L-Artikolu 1(2) huwa sostitwit b'dan li ġej:

                           “2.   Ir-rata tad-dazju antidumping definittiv applikabbli għall-prezz nett, ħieles fil-fruntiera tal-Unjoni, qabel id-dazju, tal-prodotti deskritti fil-paragrafu 1 u mmanifatturati mill-kumpaniji elenkati hawn taħt għandha tkun din li ġejja:

                                       Kumpanija

                                       Rata ta' dazju AD (%)

                                       Il-kodiċi addizzjonali TARIC

                                       Shandong Luxing Steel Pipe Co., Ltd, Qingzhou City, ir-RPĊ

                                       17,7

                                       A949

                                       Kumpaniji oħra li kkooperaw elenkati fl-Anness

                                       27,2

                                       A950

                                       Il-kumpaniji l-oħra kollha

                                       39,2

                                       A999

                                 Għal prodotti deskritti fil-paragrafu 1 u mmanifatturati minn Hubei Xinyegang Steel Co., Ltd, ma għandu japplika l-ebda dazju antidumping. Il-kodiċi addizzjonali TARIC stabbilit għal Hubei Xinyegang Steel Co. huwa C129.”

                        (2)

                        It-tabella fl-Anness għandha tiġi sostitwita b'dan li ġej:

                                    “Isem il-Kumpanija

                                    Belt

                                    Hebei Hongling Seamless Steel Pipes Manufacturing Co., Ltd

                                    Handan

                                    Hengyang Valin MPM Co., Ltd

                                    Hengyang

                                    Hengyang Valin Steel Tube Co., Ltd

                                    Hengyang

                                    Jiangsu Huacheng Industry Group Co., Ltd

                                    Zhangjiagang

                                    Jiangyin City Seamless Steel Tube Factory

                                    Jiangyin

                                    Jiangyin Metal Tube Making Factory

                                    Jiangyin

                                    Pangang Group Chengdu Iron & Steel Co., Ltd

                                    Chengdu

                                    Shenyang Xinda Co., Ltd

                                    Shenyang

                                    Suzhou Seamless Steel Tube Works

                                    Suzhou

                                    Tianjin Pipe (Group) Corporation (TPCO)

                                    Tianjin

                                    Wuxi Dexin Steel Tube Co., Ltd

                                    Wuxi

                                    Wuxi Dongwu Pipe Industry Co., Ltd

                                    Wuxi

                                    Wuxi Seamless Oil Pipe Co., Ltd

                                    Wuxi

                                    Zhangjiagang City Yiyang Pipe Producing Co., Ltd

                                    Zhangjiagang

                                    Zhangjiagang Yichen Steel Tube Co., Ltd

                                    Zhangjiagang”

            Artikolu 3
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            L-Artikolu 2 għandu jibda japplika mid-9 ta' Diċembru 2015.

            Dan ir-Regolament jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-12 ta' Frar 2019.

                  Għall-Kummissjoni

                  Il-President

               Jean-Claude JUNCKER

            (1)  ĠU L 176, 30.6.2016, p. 21.

            (2)  Ir-Regolament tal-Kunsill (KE) Nru 926/2009 tal-24 ta' Settembru 2009 li jimponi dazju definittiv kontra d-dumping u li jiġbor b'mod definittiv id-dazju provviżorju impost fuq l-importazzjonijiet ta' ċerti pajpijiet u tubi mingħajr saldatura, tal-ħadid jew tal-azzar, li joriġinaw mir-Repubblika Popolari taċ-Ċina (ĠU L 262, 6.10.2009, p. 19).

            (3)  Is-Sentenza tal-Qorti Ġenerali (It-Tieni Awla) tad-29 ta' Jannar 2014 fil-Kawża T-528/09, Hubei Xinyegang Steel Co. Ltd vs il-Kunsill tal-Unjoni Ewropea, ECLI:EU:T:2014:35.

            (4)  Is-Sentenza tal-Qorti (It-Tieni Awla) tas-7 ta' April 2016 fil-Kawżi Magħquda C-186/14 P u C-193/14 P, ArcelorMittal Tubular Products Ostrava a.s. et vs Hubei Xinyegang Steel Co. Ltd u Il-Kunsill tal-Unjoni Ewropea vs Hubei Xinyegang Steel Co. Ltd, ECLI:EU:C:2016:209.

            (5)  Ir-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea (ĠU L 343, 22.12.2009, p. 51).

            (6)  Ir-Regolament ta' Implimentazzjoni tal-Kummissjoni (UE) 2015/2272 tas-7 ta' Diċembru 2015 li jimponi dazju definittiv antidumping fuq importazzjonijiet ta' ċerti pajpijiet u tubi mingħajr saldaturi, tal-ħadid jew tal-azzar, li joriġinaw mir-Repubblika Popolari taċ-Ċina wara rieżami ta' skadenza skont l-Artikolu 11(2) tar-Regolament tal-Kunsill (KE) Nru 1225/2009 (ĠU L 322, 8.12.2015, p. 21).

            (7)  Is-Sentenza tal-Qorti Ġenerali (Is-Seba' Awla) tat-18 ta' Ottubru 2018 fil-Kawża T-364/16, ArcelorMittal Tubular Products Ostrava a.s. and Others v European Commission, ECLI:EU:T:2018:696.

            (8)  Il-Kawża T-364/16, il-paragrafu 67.

            (9)  Il-Kawża T-364/16, il-paragrafu 65.

            (10)  Il-Kawża T-364/16, il-paragrafu 68.

            (11)  Is-Sentenza tal-Qorti (it-Tielet Awla) tat-18 ta' Jannar 2017, C-365/15, Wortmann vs Hauptzollamt Bielefeld, EU:C:2017:19, il-paragrafi 35 sa 39.


title: Regolament ta' Implimentazzjoni tal-Kummissjoni (UE) 2019/291 tad-19 ta' Frar 2019 li jemenda r-Regolament ta' Implimentazzjoni (UE) Nru 540/2011 fir-rigward tal-estensjoni tal-perjodi ta' approvazzjoni tas-sustanzi attivi 1-naftilaċetammid, aċidu 1-naftilaċetiku, akrinatrina, ażossistrobina, fluważifop p, fluroksipir, imażalil, kreżoksim-metil, ossifluworfen, prokloraż, proeżadjon, spiroksamina, teflutrin u terbutilażina (Test b'rilevanza għaż-ŻEE.)

text:
                  20.2.2019

                  MT

                  Il-Ġurnal Uffiċjali tal-Unjoni Ewropea

                  L 48/17

         REGOLAMENT TA' IMPLIMENTAZZJONI TAL-KUMMISSJONI (UE) 2019/291
         tad-19 ta' Frar 2019
         li jemenda r-Regolament ta' Implimentazzjoni (UE) Nru 540/2011 fir-rigward tal-estensjoni tal-perjodi ta' approvazzjoni tas-sustanzi attivi 1-naftilaċetammid, aċidu 1-naftilaċetiku, akrinatrina, ażossistrobina, fluważifop p, fluroksipir, imażalil, kreżoksim-metil, ossifluworfen, prokloraż, proeżadjon, spiroksamina, teflutrin u terbutilażina
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikolari l-ewwel paragrafu tal-Artikolu 17 tiegħu,
         Billi:

                     (1)

                     Il-Parti B tal-Anness tar-Regolament ta' Implimentazzjoni tal-Kummissjoni (UE) Nru 540/2011 (2) tistabbilixxi s-sustanzi attivi approvati skont ir-Regolament (KE) Nru 1107/2009.

                     (2)

                     Il-perjodi ta' approvazzjoni tas-sustanzi 1-naftilaċetammid, aċidu 1-naftilaċetiku, akrinatrina, ażossistrobina, fluważifop p, fluroksipir, imażalil, kreżoksim-metil, ossifluworfen, prokloraż, proeżadjon, spiroksamina, teflutrin u terbutilażina se jiskadu fil-31 ta' Diċembru 2021.

                     (3)

                     L-applikazzjonijiet għat-tiġdid tal-approvazzjoni tas-sustanzi attivi inklużi f'dan ir-Regolament ġew ippreżentati f'konformità mar-Regolament ta' Implimentazzjoni tal-Kummissjoni (UE) Nru 844/2012 (3). Madankollu, l-approvazzjonijiet ta' dawk is-sustanzi x'aktarx li se jiskadu għal raġunijiet li ma għandux kontroll fuqhom l-applikant qabel ma tittieħed deċiżjoni dwar it-tiġdid tal-approvazzjoni tagħhom. Għalhekk jeħtieġ li l-perjodi tal-approvazzjoni tagħhom jiġu estiżi b'konformità mal-Artikolu 17 tar-Regolament (KE) Nru 1107/2009.

                     (4)

                     Minħabba ż-żmien u r-riżorsi li huma meħtieġa biex jitlestew il-valutazzjonijiet tal-applikazzjonijiet għat-tiġdid tal-approvazzjoni ta' għadd kbir ta' sustanzi attivi li l-approvazzjonijiet għalihom se jiskadu bejn l-2019 u l-2021, id-Deċiżjoni ta' Implimentazzjoni tal-Kummissjoni C(2016)6104 (4) stabbiliet programm ta' ħidma li fih is-sustanzi attivi li huma simili għal xulxin inġabru fi gruppi u ġew stabbiliti l-prijoritajiet skont it-tħassib li dawn iqajmu għas-saħħa tal-bniedem u tal-annimali u għall-ambjent, kif previst fl-Artikolu 18 tar-Regolament (KE) Nru 1107/2009.

                     (5)

                     Jenħtieġ li s-sustanzi meqjusa bħala sustanzi ta' riskju baxx jingħataw prijorità skont id-Deċiżjoni ta' Implimentazzjoni C(2016)6104. Għalhekk, jenħtieġ li l-approvazzjoni ta' dawk is-sustanzi tiġi estiża bl-iqsar perjodu possibbli. Filwaqt li titqies id-distribuzzjoni tar-responsabbiltajiet u tal-ħidma fost l-Istati Membri li jaġixxu bħala relaturi u korelaturi u r-riżorsi disponibbli meħtieġa għall-valutazzjoni u għat-teħid ta' deċiżjonijiet, jenħtieġ li dak il-perjodu jkun ta' sena fil-każ tas-sustanza attiva proeżadjon.

                     (6)

                     Għas-sustanzi attivi li ma jaqgħux fil-kategoriji prijoritizzati fid-Deċiżjoni ta' Implimentazzjoni C(2016)6104, jenħtieġ li l-perjodu ta' approvazzjoni jiġi estiż b'sentejn jew bi tliet snin, filwaqt li jitqiesu d-data ta' skadenza attwali, il-fatt li skont l-Artikolu 6(3) tar-Regolament ta' Implimentazzjoni (UE) Nru 844/2012 id-dossier supplimentari għal sustanza attiva għandu jiġi ppreżentat mhux aktar tard minn 30 xahar qabel l-iskadenza tal-approvazzjoni, il-ħtieġa li tiġi żgurata distribuzzjoni bilanċjata tar-responsabbiltajiet u tal-ħidma fost l-Istati Membri li jaġixxu bħala relaturi u korelaturi u r-riżorsi disponibbli meħtieġa għall-valutazzjoni u għat-teħid tad-deċiżjonijiet. Għalhekk huwa xieraq li l-perjodi ta' approvazzjoni jiġu estiżi b'sentejn għas-sustanzi attivi 1-naftilaċetammid, aċidu 1-naftilaċetiku, akrinatrina, fluważifop p, prokloraż u spiroksamina; u bi tliet snin għas-sustanzi attivi ażossistrobina, fluroksipir, imażalil, kreżoksim-metil, ossifluworfen, teflutrin u terbutilażina.

                     (7)

                     Fid-dawl tal-għan tal-ewwel paragrafu tal-Artikolu 17 tar-Regolament (KE) Nru 1107/2009 rigward każijiet meta ma jkunx tressaq dossier supplimentari bi qbil mar-Regolament ta' Implimentazzjoni (UE) Nru 844/2012 qabel it-30 xahar ta' qabel id-data ta' skadenza stipulata fl-Anness ta' dan ir-Regolament, il-Kummissjoni se tiffissa d-data ta' skadenza għall-istess data li kienet iffissata qabel l-adozzjoni ta' dan ir-Regolament jew fl-iżjed data qrib warajha.

                     (8)

                     Fid-dawl tal-għan tal-ewwel paragrafu tal-Artikolu 17 tar-Regolament (KE) Nru 1107/2009, rigward każijiet meta l-Kummissjoni tadotta Regolament li jistipula li l-approvazzjoni ta' sustanza attiva msemmija fl-Anness ta' dan ir-Regolament ma tiġġeddidx minħabba li ma jkunux ġew sodisfati l-kriterji tal-approvazzjoni, il-Kummissjoni tistipula li d-data ta' skadenza tkun l-istess waħda li kienet iffissata qabel l-adozzjoni ta' dan ir-Regolament jew fid-data tad-dħul fis-seħħ tar-Regolament li jistipula li l-approvazzjoni tas-sustanza attiva ma tiġġeddidx, skont liema data tiġi wara. Rigward il-każijiet meta l-Kummissjoni tadotta Regolament li jipprevedi t-tiġdid ta' sustanza attiva msemmija fl-Anness ta' dan ir-Regolament, il-Kummissjoni tfittex li tistabblixxi, skont iċ-ċirkostanzi, l-iktar data ta' applikazzjoni qrib possibbli.

                     (9)

                     Għaldaqstant, jenħtieġ li r-Regolament (UE) Nru 540/2011 jiġi emendat skont dan.

                     (10)

                     Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf.

               ADOTTAT DAN IR-REGOLAMENT:

            Artikolu 1
            L-Anness tar-Regolament ta' Implimentazzjoni (UE) Nru 540/2011 huwa emendat skont l-Anness ta' dan ir-Regolament.

            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-19 ta' Frar 2019.

                  Għall-Kummissjoni

                  Il-President

               Jean-Claude JUNCKER

            (1)  ĠU L 309, 24.11.2009, p. 1.

            (2)  Ir-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f'dak li għandu x'jaqsam mal-lista ta' sustanzi attivi approvati (ĠU L 153, 11.6.2011, p. 1).

            (3)  Ir-Regolament ta' Implimentazzjoni tal-Kummissjoni (UE) Nru 844/2012 tat-18 ta' Settembru 2012 li jistabbilixxi d-dispożizzjonijiet meħtieġa għall-implimentazzjoni tal-proċedura ta' tiġdid għas-sustanzi attivi, kif previst fir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti (ĠU L 252, 19.9.2012, p. 26).

            (4)  Id-Deċiżjoni ta' Implimentazzjoni tal-Kummissjoni tat-28 ta' Settembru 2016 dwar l-istabbiliment ta' programm ta' ħidma għall-valutazzjoni tal-applikazzjonijiet għat-tiġdid tal-approvazzjonijiet tas-sustanzi attivi li jiskadu fl-2019, fl-2020 u fl-2021 skont ir-Regolament (KE) Nru 1107/2009 tal-Parlament Ewropew u tal-Kunsill (ĠU C 357, 29.9.2016, p. 9).

            ANNESS
            Il-Parti B tal-Anness tar-Regolament ta' Implimentazzjoni (UE) Nru 540/2011 hija emendata kif ġej:

                        (1)

                        fis-sitt kolonna, l-iskadenza tal-approvazzjoni, tar-ringiela 4, Ażossistrobin, id-data hija sostitwita bil-“31 ta' Diċembru 2024”;

                        (2)

                        fis-sitt kolonna, l-iskadenza tal-approvazzjoni, tar-ringiela 5, Imażalil, id-data hija sostitwita bil-“31 ta' Diċembru 2024”;

                        (3)

                        fis-sitt kolonna, l-iskadenza tal-approvazzjoni, tar-ringiela 6, Proeżadjon, id-data hija sostitwita bil-“31 ta' Diċembru 2022”;

                        (4)

                        fis-sitt kolonna, l-iskadenza tal-approvazzjoni, tar-ringiela 7, Spiroksamina, id-data hija sostitwita bil-“31 ta' Diċembru 2023”;

                        (5)

                        fis-sitt kolonna, l-iskadenza tal-approvazzjoni, tar-ringiela 8, Kreżoksim-metil, id-data hija sostitwita bid-data “31 ta' Diċembru 2024”;

                        (6)

                        fis-sitt kolonna, l-iskadenza tal-approvazzjoni, tar-ringiela 9, Fluroksipir, id-data hija sostitwita bil-“31 ta' Diċembru 2024”;

                        (7)

                        fis-sitt kolonna, l-iskadenza tal-approvazzjoni, tar-ringiela 10, Teflutrin, id-data hija sostitwita bil-“31 ta' Diċembru 2024”;

                        (8)

                        fis-sitt kolonna, l-iskadenza tal-approvazzjoni, tar-ringiela 11, Ossifluworfen, id-data hija sostitwita bil-“31 ta' Diċembru 2024”;

                        (9)

                        fis-sitt kolonna, l-iskadenza tal-approvazzjoni, tar-ringiela 12, 1-naftilaċetammid, id-data hija sostitwita bil-“31 ta' Diċembru 2023”;

                        (10)

                        fis-sitt kolonna, l-iskadenza tal-approvazzjoni, tar-ringiela 13, Aċidu 1-naftilaċetiku, id-data hija sostitwita bil-“31 ta' Diċembru 2023”;

                        (11)

                        fis-sitt kolonna, l-iskadenza tal-approvazzjoni tar-ringiela 15, Fluważifop-P, id-data hija ssostitwita bil-“31 ta' Diċembru 2023”;

                        (12)

                        fis-sitt kolonna, l-iskadenza tal-approvazzjoni, tar-ringiela 16, Terbutilażina, id-data hija sostitwita bil-“31 ta' Diċembru 2024”;

                        (13)

                        fis-sitt kolonna, l-iskadenza tal-approvazzjoni, tar-ringiela 19, Akrinatrina, id-data hija sostitwita bil-“31 ta' Diċembru 2023”;

                        (14)

                        fis-sitt kolonna, l-iskadenza tal-approvazzjoni, tar-ringiela 20, Prokloraż, id-data hija sostitwita bil-“31 ta' Diċembru 2023”;